Konferencia SsFZ 6.5.2019 v Banskej Bystrici

**Prehľad prijatých uznesení**

**K bodu 1.**

1. Konferencia SsFZ **konštatovala,** že dnešná Konferencia SsFZ bola zvolaná v zmysle čl. 36-41 Stanov SsFZ a v zmysle plánu práce orgánov SsFZ , na základe kompetencie vyplývajúcej VV SsFZ z čl. 46/d Stanov SsFZ.
2. Konferencia SsFZ **poverila** jej vedením, na návrh VV SsFZ, podpredsedu SsFZ Juraja Piláta – Igora Krška

**K bodu 2.**

Konferencia SsFZ pre dnešné rokovanie **schválila**  pracovné orgány Konferencie SsFZ v  zložení:

1. Pracovné predsedníctvo v zložení: Jozef Paršo, Igor Krško, Juraj Pilát, Jaroslav Jekkel, Ladislav Slanec, Vladimír Remeselník a  Ladislav Matejka,
2. ***Mandátovú komisiu*** *v zložení*: Marián Lauer – predseda, Gabriel Bacsa a Milan Kokavec – členovia,
3. ***Návrhovú komisiu*** *v zložení*: Jozef Pavlík – predseda, Peter Rukavica, Ján Šulek, Boris Burger a  Ľuboš Sroka – členovia,
4. ***Skrutátorov*** : Branislav Braučok – hlavný skrutátor, Michaela Potančoková, Michaela Hrbáňová, Erik Gemzický a Jozef Čunderlík - skrutátori,
5. Overovateľov zápisnice: Ján Matonok a Ladislav Korček.

**K bodu 3.**

Konferencia SsFZ **schválila** program rokovania konferencie, tak ako bol predložený v pozvánke.

**K bodu 4.**

Konferencia **schválila**  informáciu o plnení uznesení Konferencie SsFZ 4.10.2018 prednesenú predsedom SsFZ Jozefom Paršom, bez pripomienok.

**K bodu 5.**

Konferencia SsFZ **schválila**  správu o činnosti VV SsFZ od ostatnej Konferencie SsFZ, prednesenú vedúcim sekretárom SsFZ Ladislavom Matejkom , bez pripomienok.

**K bodu 6.**

Konferencia SsFZ **zobrala na vedomie** príhovor predsedu SsFZ s pripomienkami **a uložila** VV SsFZ predložiť na najbližšie rokovanie Konferencie SsFZ podmienky financovania Domu futbalu v B. Bystrici.

**K bodu 7.**

Konferencia **schválila** správu Mandátovej komisie Konferencie SsFZ tak, ako ju predniesol jej predseda Marián Lauer s konštatovaním, že konferencia **je uznášaniaschopná.**

**K bodu 8.**

Konferencia SsFZ  **schválila:**

1. **Výročnú správu SsFZ za rok 2018** predloženú v dokumentoch konferencie a uvedenú vedúcim sekretárom SsFZ L. Matejkom, ktorej súčasťou je aj správa nezávislého audítora, bez pripomienok,
2. aby **prebytok v hospodárení SsFZ** v roku 2018 vo výške **57 422,62 €** bol použitý na tvorbu fondu zo zisku a v súlade so Stanovami použitý v budúcom období na činnosť SsFZ.

**K bodu 9.**

Konferencia SsFZ **schválila**  správu predsedu Revíznej komisie SsFZ , prednesenú jej predsedom Ladislavom Slancom, bez pripomienok.

**K bodu 10.**

Konferencia SsFZ **zvolila :**

vo **verejnom**  hlasovaní :

* Martina Balka – za člena VV SsFZ – zástupcu rozhodcov (55 hlasov)
* Pavla Bajáka – za člena Volebnej komisie SsFZ za Žilinský kraj (55 hlasov)

a  **zobrala na vedomie** výmenu náhradníka Volebnej komisie SsFZ za Banskobystrický kraj Ladislava Dányho za člena komisie Jozefa Kvasnu, ktorý sa stal náhradníkom VK SsFZ za Banskobystrický kraj.

**K bodu 11.**

Konferencia SsFZ **schválila**  rozpočet SsFZ na rok 2019 s pripomienkami.

**K bodu 12.**

Konferencia SsFZ **zobrala**  na vedomie priebežnú hodnotiacu správu „Opatrenia a podnety rozvoja futbalu v pôsobnosti SsFZ v rokoch 2018 – 2021“ bez pripomienok.

**K bodu 13.**

Konferencia SsFZ **schválila** predložený návrh na úpravu a doplnenie Stanov SsFZ, tak ako boli predložené v materiáloch delegátom konferencie s úpravou:

- v článku 43, bod 6 v druhej vete odstrániť z textu slovo *„ jednotnú*“.

**K bodu 14.**

1. **zobrala na vedomie** diskusné príspevky, ktoré odzneli v diskusii, v podaní:

* Jozef Pavlík – reorganizácia súťaží,
* Vladimír Remeselník – súťaže mládeže v pôsobnosti SsFZ,
* František Mrmus – reorganizácia súťaží dorastencov,
* Ján Podstrelenec – úverovanie stavby Dom futbalu v B. Bystrici,
* Vladimír Mušák – mládežnícke súťaže.

1. **uložila**  VV SsFZ pripraviť a predložiť delegátom na najbližšie zasadnutie Konferencie SsFZ návrh na reorganizáciu súťaží mládeže v pôsobnosti SsFZ
2. Konferencia **uložila** VV SsFZ zaoberať diskusnými príspevkami, ktoré odzneli v priebehu diskusie na svojom najbližšom zasadnutí.

Z: predseda SsFZ T: v texte

**K bodu 15.**

Konferencia SFZ **berie na vedomie** informáciu o uzneseniach prijatých konferenciou SFZ, prednesenú predsedom návrhovej komisie Jozefom Pavlíkom.

V Banskej Bystrici, 6.5.2019

Jozef Pavlík, v.r. – predseda návrhovej komisie

* Peter Rukavica, v.r. - člen
* Ján Šulek, v.r. - člen
* Boris Burger, v.r. - člen
* Ľuboš Sroka, v.r. - člen